OzLabs/hebrew-wiki-articles huggingface dataset:
מייק טובי

מייקל אדוארד "מייק" טובי (באנגלית: Michael Edward "Mike" Tobey; נולד ב-10 באוקטובר 1994) הוא כדורסלן אמריקאי-סלובני, שמשחק בכוכב האדום בלגרד מליגת העל הסרבית והיורוליג, בעמדת הסנטר. כמו כן, מאז שנת 2021 משתתף במשחקי נבחרת סלובניה.

==קריירת מכללות==
טובי נולד במונרו שבדרום מדינת ניו יורק, ובשנת 2010 החל ללמוד באוניברסיטת וירג'יניה. לאורך ארבע עונותיו בקבוצת הכדורסל של האוניברסיטה שיתף פעולה עם שחקני ליגת ה-NBA לעתיד ג'ו האריס, מלקולם ברוגדון ואנתוני גיל, בין היתר, ורשם ממוצעים כוללים של 6.8 נקודות ו-4.0 ריבאונדים למשחק.

==קריירת משחק מקצועית==
לאחר שלא נבחר על ידי אף קבוצה בדראפט ה-NBA{{כ}} 2016, חתם טובי על חוזה בקבוצת גרינסבורו סווארם מליגת הפיתוח של ה-NBA. לאורך עונתו היחידה בקבוצה, 2016/2017, קלע 12.0 נקודות ואסף 9.0 ריבאונדים בממוצע למשחק. בפברואר 2017 חתם על שני חוזים עוקבים ל-10 ימים בקבוצת האם של גרינסבורו, שארלוט הורנטס, והשתתף במדיה בשני משחקי NBA.

במרץ 2017 הצטרף לקבוצת ולנסיה הספרדית. עד לסיום העונה שותף בשלושה משחקים עם הקבוצה, כמחליפו מהספסל של בויאן דובלביץ', וזכה עמה באליפות ליגת העל הספרדית הראשונה בתולדותיה.

בקיץ 2017 חתם על חוזה בטנריפה, ולאורך עונתו היחידה במדיה העמיד ממוצעים של 10.6 נקודות ו-6.3 ריבאונדים למשחק.

ביולי 2018 חזר לשחק בוולנסיה, כשחתם על חוזה בקבוצה. בעונת 2018/2019 זכה עם ולנסיה באליפות היורוקאפ, לאחר שגברה על אלבה ברלין בסדרת הגמר. בין השנים 2018–2021 רשם בקבוצה ממוצעים של 8.7 נקודות ו-4.8 ריבאונדים למשחק בליגה הספרדית וביורוקאפ.

==נבחרת סלובניה==
ביוני 2021 קיבל טובי אזרחות סלובנית, ומאז הוא מייצג את נבחרת סלובניה בכדורסל. בטורניר מוקדמות אולימפיאדת טוקיו בקובנה סייע לסלובניה לסיים במקום הראשון, ובכך להעפיל למשחקי האולימפיאדה, לראשונה בתולדותיה.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים סלובנים
קטגוריה:כדורסלני נבחרת סלובניה
קטגוריה:מדינת ניו יורק: כדורסלנים
קטגוריה:כדורסלני אוניברסיטת וירג'יניה
קטגוריה:שחקני NBA שלא נבחרו בדראפט
קטגוריה:כדורסלני גרינסבורו סווארם
קטגוריה:כדורסלני שארלוט הורנטס
קטגוריה:כדורסלני ולנסיה
קטגוריה:כדורסלני טנריפה
קטגוריה:סלובנים שנולדו ב-1994
קטגוריה:אמריקאים שנולדו ב-1994
קטגוריה:כדורסלנים סלובנים באולימפיאדת טוקיו (2020)
Kof-K

סמל Kof-K לכשר (מונח על מוצרים שנבדקו)
Kof-K (כ-K) היא סוכנות לכשרות, הממוקמת בטינק, ניו ג'רזי, אשר יהודים אורתודוקסים רבים ברחבי העולם סומכים עליה בהשגחה על כשרות. היא אחת מה-"Big Five" המשגיחות על כ-80 אחוזים מהמזון הכשר הנמכר בארצות הברית, שם יותר משליש מכלל המזון נתון להשגחה של כשרות כלשהי.

מייסדה ומנהלו הרבני היה הרב ד"ר הארווי (זכריה) סנטר.

חותמת הכשרות של Kof-K ניתנת בעיקר למוצרים, אך ניתנות גם תעודות כשרות של Kof-K לבתי עסק.

== קישורים חיצוניים ==

==הערות שוליים==

קטגוריה:קצרמר יהדות
קטגוריה:גופי כשרות
הנסיורג שלנברגר

הנסיורג שלנברגר (בגרמנית: Hansjörg Schellenberger, מבוטא הָנְסיֵירְג; נולד ב-13 בפברואר 1948) הוא מנצח ואבובן גרמני.

== ראשית חיים ==
שלנברגר נולד ב-13 בפברואר 1948 במינכן למשפחה חובבת מוזיקה. הוא החל את חינוכו המוזיקלי בגיל צעיר. מגיל 6 למד נגינה בחלילית ובגיל 10 החל להופיע בנגינת מוזיקת בארוק ולחבר מוזיקה.

בגיל 13 החל לנגן באבוב. ב-1965 זכה במקום הראשון בתחרות לצעירים בגרמניה ובפרס ראשון בניצוח בארצות הברית. למד אבוב, ניצוח ומתמטיקה באופן מקצועי במינכן ודטמולד. זכה בתחרויות חשובות, כגון תחרות ה-ARD במינכן (1972).

== קריירה ==
בשנים 1975–1980 כיהן כאבובן ראשון בתזמורת הסימפונית של קלן. בשנים 1980–2001 כיהן כאבובן ראשון בפילהרמונית של ברלין. לאחר 30 שנה בהן התרכז בנגינה בתזמורות, עזב שלנברגר את התזמורת למען קריירה עצמאית כמנצח וכסולן.

שלנברגר הופיע ברחבי העולם כאבובן סולן, תחת שרביטם של מנצחים כהרברט פון קאראיאן, קרלו מריה ג'וליני, קלאודיו אבאדו, ריקרדו מוטי, ג'יימס לוויין ורבים אחרים. פעילותו בתחום המוזיקה הקאמרית מתמקדת ב"אנסמבל וינה-ברלין" (סולנים מתוך התזמורות הפילהרמוניות של וינה ושל ברלין), אשר קיים מזה 22 שנה. בשנים 1991–2001 הוא ייסד את "אנסמבל היידן" וכיהן כמנהל האמנותי שלו.

ב-1994 החל שלנברגר בקריירה כמנצח. הוא ניצח על תזמורות כגון מג'יו מוזיקלה פיורנטינו בפירנצה, אורקסטה מוניסיפד מדריד, תזמורת ורדי ממילאנו, תזמורת סנטה צ'צ'יליה מרומא, תזמורת אוסקה ביפן ורבות אחרות. בקונצרטים רבים הוא הופיע כמנצח וכסולן כאחד.

שלנברגר מעודד מלחינים צעירים, ומרבה לשלב את יצירותיהם בתוכניותיו. הוא הקליט מעל ל-50 תקליטורים לחברות DGG, דנון, סוני קלאסיקל, אורפאו ואחרים, את חלקם יחד עם אשתו, נגנית הנבל מרגיט-אנה זיס. ב-1997 הקים יחד עם אשתו חברת תקליטורים, בשיתוף עם חבריו מהפילהרמונית של ברלין.

בשנת 2013 מונה למנצח הראשי של התזמורת הפילהרמונית של אוקיאמה ובין השנים 2021–2023 היה המנצח הראשי של התזמורת הסימפונית של ברלין.

==קישורים חיצוניים==
* 

קטגוריה:מנצחים גרמנים
קטגוריה:אבובנים
קטגוריה:נגנים גרמנים
קטגוריה:גרמנים שנולדו ב-1948
רובר הראשון, דוכס נורמנדיה

רובר הראשון, דוכס נורמנדיה (בצרפתית: Robert Prèmier de Normandie; 22 ביוני 1010 – 3 ביולי 1035) היה דוכס נורמנדיה ואביו של ויליאם הכובש.

== ביוגרפיה ==
רובר נולד לרישאר השני, דוכס נורמנדיה וליודית מברטאן, בתם של קונאן הראשון, דוכס ברטאן וארמנגארדה-גרברגה מאנז'ו.

בשנת 1026 מת אביו ואחיו רישאר השלישי, דוכס נורמנדיה ירש את נחלותיו ותאריו אולם שנה לאחר מכן, בשנת 1027 מת רישאר ורובר ירש את נחלותיו ותאריו. בשנת 1031 מת רובר השני, מלך צרפת ובנו אנרי הראשון, מלך צרפת עלה לשלטון במקומו, אולם אמו קונסטנס מארל ואחיו רובר התמרדו נגדו. רובר נותר נאמן לאנרי, ועל כך קיבל התגמול מאוחר יותר את אזור וקסין. רובר גם התערב בפוליטיקה של פלנדריה, הקים מנזרים ותמך באדוארד, מלך אנגליה, שלו הוא אף העניק מאוחר יותר מקלט זמני.

בשנת 1035 הוא עלה לרגל לירושלים. הוא מת יחד עם דרו, רוזן וקסין בדרך בניקאה. לאחר מותו ירש אותו בנו גיום השני, דוכס נורמנדיה, אשר בשנת 1066 כבש את אנגליה הסקסונית והקים את ממלכת אנגליה הנורמנית.

== משפחתו ==
רובר היה נשוי לאסטריד, נסיכת דנמרק, אולם לא נולדו להם ילדים.

לאחר מכן התחתן רובר בנישואים לא לגיטימיים עם הרלבה, ממנה נולדו לו שני ילדים:
* ויליאם הכובש (1027–1087)
* אדלייד מנורמנדי (1030–1082), התחתנה עם אנגוארנד השני, רוזן פונטייה, ולאחריו התחתנה עם למברט השני, רוזן לן, ולאחריו התחתנה עם אודו השני, רוזן שמפן

==קישורים חיצוניים==

* 

קטגוריה:דוכסי נורמנדי
קטגוריה:אנשי ימי הביניים
קטגוריה:ילידי 1010
קטגוריה:נפטרים ב-1035
הר קיפין

הר קיפין או הר כיפין (באנגלית: Mount Kyffin; נכתב לעיתים בשגיאת כתיב: Mount Kiffin; ולעיתים נכתב באופן שגוי: Mount Kyftin) הוא הר בקצה הצפוני ביותר של רכס חבר העמים, בהרי המלכה מוד, באזור חוף דופק של שטח חסות רוס, שבאנטארקטיקה.

ההר הוא לשון יבשה, החודרת לצידו המזרחי של קרחון בירדמור; ההר מתנשא בתלילות מעל קרחון זה.

להר צבע חום-אדמדם, הבולט בסביבתו.

גובהו של ההר 1,778 מטרים מעל פני הים; והוא ההר ה-1,440 בגובהו באנטארקטיקה.

להר שלוחה שאורכה 7 קילומטרים לכיוון צפון.

ההר מרוחק 35 קילומטרים מהר קתרין, שאף הוא ממוקם לגדת קרחון בירדמור (בסמוך לשפך הקרחון למדף הקרח רוס).

== היסטוריה ==
=== גילוי ומיפוי ההר ===

ההר התגלה בדצמבר 1908 על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון.

=== מקור השם ===

ההר נקרא על שם אבן קיפין תומאס (Evan Kyffin Thomas), מבעלי עיתון "הרג'יסטר" (The Register) שיצא לאור בעיר אדלייד, בירת מדינת אוסטרליה הדרומית שבאוסטרליה.

קיפין תומאס הפליג יחד עם ארנסט שקלטון במסעו של שקלטון מאנגליה לאוסטרליה, בדרכו לחקר הקוטב.

== לקריאה נוספת ==

<div class="mw-content-ltr">• Cooley, J., Winberry, P., Koutnik, M., & Conway, H. (2019), [https://digitalcommons.cwu.edu/cgi/viewcontent.cgi?article=1104&context=cotsfac Tidal and spatial variability of flow speed and seismicity near the grounding zone of Beardmore Glacier, Antarctica], Annals of Glaciology, 60(79), 37-44. doi:10.1017/aog.2019.14</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:8316 הר קיפין] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21376 נהר קיפין] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=7964&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קיפין] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-kyffin-antarctica/ הר קיפין] באתר peakery (מרחקים לאתרים סמוכים)

== הערות שוליים ==

קיפין
קיפין
גאדג'ייבו

גאדג'ייבו (ברוסית: Гаджиево) היא עיר במחוז מורמנסק, הנכללת בתחומי השיפוט של העיר הסגורה אלכסנדרובסק. בעיר נמצא בסיס הצי הצפוני הרוסי.
== היסטוריה ==
היישוב הוזכר לראשונה ב-15 במאי 1957.<ref></ref> עד 1967 נקרא הכפר בשם יגלנאיה גובה. ב-16 באוקטובר 1967 נקרא גאדג'ייבו לזכרו של גיבור ברית המועצות, קפטן מאגומט גאדג'ייב, שמת ב-12 במאי 1942 בקרב על הצוללת K-23.

ב-14 בספטמבר 1981, על פי צו נשיאות הסובייט העליון היישוב קיבל מעמד של עיר סגורה בשם סקאליצי, אך בהתכתבות גלויה העיר נקראה מורמנסק-130.

ב-25 בפברואר 1999 שם העיר שונה לעיר גאדג'ייבו.<ref>[http://www.szrf.ru/szrf/doc.phtml?nb=100&issid=1001999010000&docid=1782 Федеральный закон от 25.02.1999 г. № 3 8-ФЗ «О переименовании города Скалистый Мурманской области, расположенного в пределах закрытого административно-территориального образования Скалистый, в город Гаджиево»]</ref>

== קישורים חיצוניים ==

* [http://www.kolamap.ru/topo/gadzhievo.html מפת העיר]
==הערות שוליים==

קטגוריה:מחוז מורמנסק: ערים
קטגוריה:רוסיה: ערי חוף
קטגוריה:יישובים שהוקמו ב-1957
בסיס גאדג'ייבו

מראה אל הבסיס גאדג'ייבו
גאדג'ייבו הוא בסיס הצי הצפוני של רוסיה. ממוקם בתחומי השיפוט של העיר הסגורה גאדג'ייבו, במחוז מורמנסק. הצוללות הגרעיניות של הצי הצפוני חונות בבסיס זה.

הבסיס נחנך בשנת 1956 ושימש נמל בית לצוללות הדיזל הסובייטיות. מאז 1963, צוללות גרעיניות, כולל K-219 שטבעה 1986, חונות בבסיס. בשנת 1995 כמעט אירעה תאונה גרעינית במקום, כאשר ב-21 בספטמבר הופסקה אספקת החשמל לגאדז'ייבו, מכיוון שמשרד ההגנה היה חייב לחברת האנרגיה קולנרגו סכום גדול מאוד שלא שולם. מאוחר יותר, ממשלת הפדרציה הרוסית אילצה את ספק החשמל לחדש את אספקת החשמל.<ref>[http://www.b-port.com/smi/8/1387/26601.html Мурманску грозил свой Чернобыль] // «Полярная правда» № 57 от 26 апреля 2006 г.</ref>

החל משנת 2010, חטיבות צוללות הטילים הבליסטיים חונות בבסיס. גאדג'ייבו משמש גם כמקום לאחסון דלק לצוללות שהוצאו משימוש.<ref>[http://nuclearno.ru/text.asp?8291 Воры похитили 14 тонн титана со списанных АПЛ в Сайда-губе]</ref>

== קישורים חיצוניים ==
* [http://kolamap.ru/topo/map_img/mrsk_1x2/05.htm מפה]
* [https://web.archive.org/web/20110605082301/http://www.nti.org/db/nisprofs/russia/naval/nucflt/norflt/gadzhiev.htm#gadzhi מידע על בסיס גדז'ייבו] 

== הערות שוליים ==

גאדג'ייבו
קטגוריה:מחוז מורמנסק
צוקהארה

צוקהארה היא סוג של קפיצה ספציפית מתוך משפחת הקפיצות בהתעמלות מכשירים. קפיצת הצוקהארה הראשונה בוצעה על ידי מיצו צוקהארה ב-1972, ונקראה על שמו.

קפיצת צוקהארה מורכבת מחצי סיבוב מהקפיץ אל שולחן הקפיצות, ואז דחיפה לאחור, בדרך כלל אל סלטה אחורית או פריסה.<ref></ref>

ביפנית מכונה טכניקה זו בשם "סלטת ירח" (Moonsault).<ref>Sports Zenshū 3: Kikai Undō, coauthored by Masao Takemoto and Kazuo Abe, published in 1975 by Poplar Publishing.</ref>

== וריאציות ==
כל קפיצה שיש בה פליק-פלאק עם 1/4 עד 1/2 סיבוב אל שולחן הקפיצות והיא הופכת לסלטה לאחור מסווגת כצוקהארה. כמה וריאציות של קפיצות צוקהארה כוללות:

* קים - צוקהארה תחוב או נמתח עם פיתול מלא (360°).
* זמולודצ'יקובה - צוקהארה נמתח עם סיבוב של 2/1 (720°).
* פלפס - חצי סיבוב אל שולחן הקפיצות, ואחריו חצי פיתול ואז פריסה קדמית.

== הערות שוליים ==
 
קטגוריה:תרגילי התעמלות
נעם כהן

נעם כהן (נולד ב-6 בינואר 1999) הוא כדורגלן ישראלי, המשחק בעמדת המגן הימני בעירוני קריית שמונה.

==קריירה==
כהן, התחיל את הקריירה שלו בקבוצת הילדים של מכבי שוהם, ממנה עבר בגיל 14 לזו של מכבי תל אביב. בקיץ , כהן הושאל לבית"ר תל אביב רמלה מהליגה הלאומית. ב-2 באוגוסט, כהן ערך את הופעת הבכורה שלו בקבוצה בניצחון 0–2 נגד הפועל בני לוד.

בקיץ הצטרף לסקציה נס ציונה מליגת העל. ב-31 באוגוסט ערך את הופעת הבכורה שלו בליגת העל בהפסד 0–2 למכבי נתניה.

ב-6 באוגוסט 2020, כהן הושאל להפועל חדרה.

ב-30 ביוני 2021, כהן חתם בהפועל חיפה, במדיה שיחק 23 משחקים במסגרת הליגה.

במאי התיר את חוזהו במכבי תל אביב ועבר בהעברה חופשית לעירוני קריית שמונה.

כהן שיחק בכל הנבחרות הצעירות של ישראל ולזכותו 38 הופעות בסך הכל. באוקטובר סיפר כי קיבל הצעה לשחק עבור נבחרת לוקסמבורג.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:שוהם: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב רמלה
קטגוריה:כדורגלני סקציה נס ציונה
קטגוריה:כדורגלני הפועל חדרה
קטגוריה:כדורגלני הפועל חיפה
קטגוריה:כדורגלני עירוני קריית שמונה
קטגוריה:ישראלים שנולדו ב-1999
קונברס

קונברס (באנגלית: Converse) היא חברת אופנה אמריקאית, הידועה בעיקר בנעלי אולסטאר המיוצרות על ידה. החברה נוסדה בשנת 1908. בשנת 2003 נרכשה יל ידי חברת נייקי (באנגלית: NIKE).<ref></ref>

בימיה הראשונים ייצרה החברה נעלי-חורף בעלות סוליות גומי, אך במהלך מלחמת העולם השנייה עברה לייצר נעלים עבור צבא ארצות הברית. בתחילה הייתה קונברס אחת היצרניות היחידות של נעלי ספורט ובמשך למעלה ממאה שנה שלטה בשוק נעלי האתלטיקה האמריקאיות. משנות השבעים, איבדה החברה את מעמדה הבלעדי, כאשר חברות מתחרות הציעו לשוק נעליים משלהן. 

קונברס משתפת פעולה לעיתים קרובות עם מותגים אחרים כמו ג'ון וארווטוס במהדורות מיוחדות. לנעלי קונברס סימני היכר בולטים: סמל הכוכב של החברה, סוליית הגומי של אולסטאר, הבוהן המעוגלת והחלקה ורצועת העטיפה. בשנת 2019 מכרה קונברס מוצרים דרך 109 חנויות קמעונאיות בארצות הברית שהן בבעלותה. בנוסף, היא מחזיקה בבעלותה 63 חנויות בשווקים בינלאומיים.

== נעליים ==
=== הנשק (The Weapon) ===
בשנת 1986 הוציאה קונברס את נעל הכדורסל "הנשק" המיוצרות בשתי ערכות צבעים כדי לאפשר התאמה לצבעי החולצה של קבוצות כדורסל. הנעל מתאפיינת במבנה ייחודי לכל אורכה, כולל ריפוד עבה בעקב הפנימי, להגברת הנוחות. השחקנים הראשונים שנעלו את הדגם היו לארי בירד ומג'יק ג'ונסון, שהוצגו באופן בולט בפרסומת של קונברס. הנעליים נראו גם על אקסל רוז בקליפ Estranged של Guns N 'Roses.

בין השנים 1999 ל-2003 הוציאה קונברס גרסאות מחודשות לנעל הקלאסית, אותה נעל קובי בראיינט לפחות שלוש פעמים בשנת 2002, ואנדרה מילר נעל בשנת 2002 מאמצע אוגוסט עד תחילת ספטמבר.

ב-2003 יצאה גרסת "הנשק הטעון", ב-2008 יצאה גרסת "הנשק 86", ב-2009 יצאה גרסת הפורמן ואילו ב-2012 יצאה גרסת ג'ון וארווטוס. גרסאות נוספות יצאו ב-2009 וב-2010. 

הנשק, בצבע לבן כחול ואדום

=== מהדורות מיוחדות ===
נעלי קונברס זכו למהדורות מיוחדות שהוקדשו לאנשים מפורסמים, להקות ועוד, כגון DC קומיקס, פינק פלויד, הראמונס, AC / DC, 0, המלח ג'רי, מטאליקה, הקלאש, דוקטור סוס, גרייטפול דד, אוזי אוסבורן, ג'ימי הנדריקס, מיילי סיירוס, דרו ברופי, נירוונה, רע פוגש רשע, גרין דיי, מאט וקים, בלאק סבאת' וסופר מריו. שלושה עיצובים חדשים נוצרו בהשראת The Who. בנוסף, נעלי קונברס הופיעו עד היום בלמעלה מ־650 סרטים, בהם בחזרה לעתיד, אני, רובוט, גריז ואני והחבר'ה. דייוויד טננט (שגילם את הדוקטור העשירי) נעל מגוון דגמי קונברס בתוכנית המדע הבדיוני דוקטור הו. ביולי 2018, קונברס חברה ל-BT21, דמות פופ שנוצרה על ידי קבוצת ההיפ-הופ הדרום קוריאנית BTS.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות אופנה אמריקאיות
קטגוריה:בוסטון: חברות

== הערות שוליים ==
יאסין חאמד

יאסין חאמד (בערבית: ياسين حامد; נולד ב-12 בספטמבר 1999) הוא כדורגלן סודאני המשחק בעמדת הקשר בבקשצ'בה.

==קריירת מועדונים==
חאמד, התחיל את הקריירה שלו בקבוצת הילדים ליברטי סאלונטה, ממנה עבר לבירהול ומשם לטרגו מורש. ב-23 ביולי 2016, חאמד ערך את הופעת הבכורה שלו בקבוצה הבוגרת בהפסד 2-1 לגז מתאן מדיאש, בטרם מלאו לו 17 שנים.

ב-13 בינואר 2017, חאמד חתם בטרגו מורש. ב-15 במאי 2017, חאמד הבקיע את שער הבכורה שלו בקריירה בניצחון 2-3 נגד קונקורדיה קיאז'נה. בסיום העונה, ירדה טרגו מורש לליגה השנייה וחאמד חתם בק.פ.ר קלוז', במדיה לא רשם דקות משחק.

ב-11 בינואר 2018, חאמד חתם לשנה וחצי בספסי ספאנטו ג'ורג'.

ב-1 בפברואר 2020, חאמד הושאל למירצורטה סיוק, מהליגה הרומנית השנייה.

ב-28 ביולי 2020, חאמד חתם בנירג'האזה ספרטקוס מליגת העל ההונגרית.

ביולי 2022 הושאל חאמד לבקשצ'בה מהליגה ההונגרית השנייה.

==קריירה בינלאומית==
חאמד, נולד ברומניה לאמא מקומית ולאב ממוצא סודאני ולכן היה זכאי לייצג את שני הלאומים. ב-13 בנובמבר 2019, חאמד ערך את הופעת הבכורה שלו בנבחרת סודאן בניצחון 0-4 נגד .

==קישורים חיצוניים==

קטגוריה:כדורגלנים רומנים
קטגוריה:כדורגלנים סודאנים
קטגוריה:חלוצי כדורגל רומנים
קטגוריה:חלוצי כדורגל סודאנים
קטגוריה:כדורגלני טרגו מורש
קטגוריה:כדורגלני פאנדורי טרגו ז'יו
קטגוריה:כדורגלני צ'.פ.ר. קלוז'
קטגוריה:כדורגלני ספסי ספאנטו ג'ורג'
קטגוריה:כדורגלני נבחרת סודאן
קטגוריה:כדורגלני גביע אפריקה לאומות 2021
קטגוריה:רומנים שנולדו ב-1999
קטגוריה:סודאנים שנולדו ב-1999
אוקה ניקולוב

אוקה ניקולוב (במקדונית: Орхеј Николов; נולד ב-25 במאי 1974) הוא כדורגלן עבר גרמני ממוצא מקדוני, ששיחק בעמדת השוער.

==קריירה==
ניקולוב, נולד בארבך אים אודנוולד, גרמניה המערבית להורים ממוצא מקדוני, ניקולוב התחיל את לשחק כדורגל בגיל 7 בקבוצת הילדים של סנדבאך, ממנה עבר לדרמשטאדט 98 ובגיל 17 הצטרף לקבוצת הנוער של איינטרכט פרנקפורט.

ב-9 בספטמבר 1995, ניקולוב ערך את הופעת הבכורה שלו בקבוצה הבוגרת בניצחון 1-3 נגד פ.צ. קייזרסלאוטרן. בקיץ , ניקולוב הפך לשוער הראשון של המועדון, לאחר הירידה של פרנקפורט לבונדסליגה השנייה. מאז, שימש כשוער ראשון של המועדון, פרט למספר עונות בהן איבד את מקומו בהרכב.

ב-19 ביוני 2013, ניקולוב חתם בפילדלפיה יוניון מה-MLS, אך במדיה לא צבר דקות משחק בליגה.

ב-19 בפברואר 2014, ניקולוב חתם בפורט לודרדייל סטרייקרס, על חוזה לעונה אחת. בקיץ פרש מכדורגל.

לזכותו של ניקולוב, 5 הופעות בנבחרת מקדוניה הצפונית, ארץ מוצא הוריו.

==קריירת אימון==
עם פרישתו ממשחק פעיל, מונה למאמן השוערים של נבחרת הנוער של גרמניה ולאחר מכן מונה לזו של נבחרת מקדוניה.

בהמשך, שימש כעוזר מאמן בפילדלפיה יוניון ולוס אנג'לס גלאקסי.

==קישורים חיצוניים==

קטגוריה:כדורגלנים גרמנים
קטגוריה:כדורגלנים מקדונים
קטגוריה:שוערי כדורגל גרמנים
קטגוריה:שוערי כדורגל מקדונים
קטגוריה:כדורגלני איינטרכט פרנקפורט
קטגוריה:כדורגלני פילדלפיה יוניון
קטגוריה:כדורגלני נבחרת מקדוניה הצפונית
קטגוריה:מאמני שוערים
קטגוריה:ספורטאים זרים בארצות הברית
קטגוריה:גרמנים שנולדו ב-1975
קטגוריה:מקדונים שנולדו ב-1975
אדוארדו גונסאלס וליניו

אדוארדו גונסאלס וליניו (בספרדית: Eduardo González Valiño; 14 באפריל 1911 – 21 באוקטובר 1979) כונה בשם "צ'אצ'ו", היה כדורגלן ומאמן ספרדי, ששיחק בעמדת החלוץ.

==קריירה==
צ'אצ'ו ערך את הופעת הבכורה שלו ככדורגלן בשנת 1927 עם דפורטיבו לה קורוניה ששיחקה אז בליגה הספרדית השנייה. הוא נשאר שם עד 1934 ועבר לאתלטיקו מדריד שזה עתה עלתה לליגה הבכירה. צ'אצ'ו חתם שוב בדפורטיבו לה קורוניה אך בעקבות מלחמת האזרחים שאירעה בספרד הכדורגל הופסק במדינה בין השנים 1936–1939. לאחר חזרת המשחקים הוא כיהן בעונות 1941/42 ו-1942/43 בתפקיד שחקן-מאמן עד שפרש בשנת 1943. צ'אצ'ו חזר לאמן את דפורטיבו לה קורוניה למשך עונה אחת ב-1951 וסיים עמה במקום ה-11 בליגה.

הופעת הבכורה שלו במדי נבחרת ספרד הייתה ב-21 במאי 1933 נגד בולגריה במסגרת משחק ידידות שהסתיים בניצחון 0–13. צ'אצ'ו כבש שישייה באותו המשחק שהיה לניצחון הכי גדול של הנבחרת בכל הזמנים. במוקדמות מונדיאל 1934 כבש שער נגד פורטוגל. המשחק השלישי והאחרון שלו במדיה היה ההפסד 1–0 לאיטליה במונדיאל 1934.

הוא נפטר ב-21 באוקטובר 1979 בלה קורוניה בגיל 68, ומחוץ לאצטדיון ריאסור של המועדון דפורטיבו לה קורוניה איתו היה מזוהה במהלך הקריירה, נבנה פסל בדמותו. בנו, חיימה גונסאלס מיילן, הוא כדורגלן עבר.

==קישורים חיצוניים==

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני נבחרת ספרד
קטגוריה:כדורגלני מונדיאל 1934
קטגוריה:כדורגלני דפורטיבו לה קורוניה
קטגוריה:כדורגלני אתלטיקו מדריד
קטגוריה:מאמני כדורגל ספרדים
קטגוריה:ספרדים שנולדו ב-1911
קטגוריה:נפטרים ב-1979
מה שאפשר עם מה שנשאר

מה שאפשר עם מה שנשאר הוא אלבום האולפן הראשון בעברית של המפיק המוזיקלי והראפר הישראלי כהן. האלבום יצא לאור ב-29 ביולי 2021, על ידי חברת התקליטים שיגולה רקורדס.

== רקע והוצאה ==
על האלבום והסינגל המוביל שלו הכריז כהן לראשונה ב-31 במרץ 2021 בעמוד האינסטגרם שלו. ב-21 באפריל 2021 הוציא את הסינגל המוביל מתוך האלבום, "אל דאגה", שהפיק יחד עם דן פרבר. בהמשך, הוציא גם את הסינגל "על השתק", שהפיק יחד עם ריג'ויסר. ב-15 ביולי, יצא הסינגל השלישי, "שאמאן" בהשתתפות שקל וסלימפים, שלצידו חשף כהן את עטיפת האלבום ורשימת הרצועות שלו, יחד עם הזמנה מראש של האלבום באפל מיוזיק.

== רשימת רצועות ==

== קישורים חיצוניים ==

== ביאורים ==

== הערות שוליים ==

קטגוריה:אלבומי בכורה מ-2021
קטגוריה:אלבומים בעברית
קטגוריה:אלבומי היפ הופ ישראליים
קטגוריה:אלבומי חברת שיגולה רקורדס
יוסי כראדי

יוסי כראדי (נולד ב-10 באוקטובר 1975) הוא קצין צה"ל בדרגת תת-אלוף, ששימש כקצין הקשר והתקשוב הראשי (קשר"ר). קודם לכן שרת כמפקד התקשוב וההגנה בסייבר של פיקוד הדרום ומילא תפקידי ליבה נוספים בחיל הקשר והתקשוב.

==ביוגרפיה==
כראדי נולד וגדל באור עקיבא. הוא ילדם השביעי, בן הזקונים, של ברוריה ושלום כראדי, שעלו מטריפולי שבלוב בשנת 1951. למד בבית ספר יסודי רבי עקיבא ובחטיבת הביניים תחכמוני. את שנות התיכון עשה בבית הספר אורט יד ליבוביץ בנתניה.

את שירותו בצה"ל החל כטכנאי גנרטורים. לאחר מכן, עבר קורס קציני קשר. במהלך מבצע צוק איתן, שירת כמפקד גדוד התקשוב של עוצבת הפלדה.

בשנת 2018 מונה למפקד הקשר והאלקטרוניקה הפיקודי של פיקוד הדרום, ושירת בתפקיד זה עד אפריל 2020.

בשנת 2020 קיבל תואר ראשון בהנדסת תעשייה וניהול מהמרכז האקדמי רופין.

ב-28 ביולי 2021 החל את תפקידו כקצין קשר ותקשוב ראשי (קשר"ר).

ב-7 באוגוסט 2024, בעיצומה של מלחמת חרבות ברזל, סיים את תפקידו כקשר"ר ואת שירותו הצבאי, לאחר 31 שנים.

כראדי מתגורר בקיבוץ החותרים.

==קישורים חיצוניים==

* 

==הערות שוליים==

קטגוריה:תתי-אלופים בצה"ל
קטגוריה:קציני קשר ראשיים
קטגוריה:בוגרי אורט יד ליבוביץ
קטגוריה:בוגרי המרכז האקדמי רופין
קטגוריה:החותרים: אישים
קטגוריה:חיילי צה"ל במלחמת לבנון השנייה
קטגוריה:ישראלים שנולדו ב-1975
אנפוף

אִנְפּוּף (בלועזית: נָזָלִיזָצִיָה) הוא מונח בפונטיקה, המתאר את מידת הזרימה של האוויר דרך האף בעת הגיית הגה בשפה כלשהי. אנפוף נוצר בדיבור כאשר בעת הוצאת אוויר, הווילון, ובמיוחד הענבל, יורד ובכך פותח במידה מסוימת את מעבר האוויר אל חלל האף.

יש אנשים שנוטים לְאַנְפֵּף מעט יותר כחלק מאופי ההגייה הרגילה שלהם. יש גם שפות, ניבים או סוציולקטים שבהם קיימת נטייה של כל דובריהם לאנפף תמיד או לעיתים.

== אַפִּיוּת לעומת אנפוף ==
אַפִּיוּת: הגאים שבעת הגייתם האוויר עובר דרך האף הם עיצורים אפיים, לדוגמה העיצור המכתשי האפי [], העיצור הדו-שפתי האפי [], העיצור הווילוני האפי [ŋ], ועוד. בעת הגיית הגה אַפִּי, הווילון יורד וסוגר לחלוטין את מעבר האוויר דרך הפה, כך שהאוויר יכול לצאת אך ורק דרך האף. התוצאה היא עיצור אפי.

אִנְפּוּף: הגאים (תנועות או עיצורים) המבוצעים דרך הפה, אך בו-זמנית חלק מהאוויר עובר דרך האף – הם עיצורים מאונפפים. בעת הגיית הגה מְאוּנְפָּף, הווילון יורד מעט ובכך מאפשר מעבר אוויר בו-זמנית גם דרך הפה וגם דרך האף. התוצאה היא עיצור מאונפף או תנועה מאונפפת. תנועות, בהגדרתן, מחייבות הוצאת אוויר דרך הפה לפחות חלקית; על כן, לעיתים תנועות מאונפפות מכונות בטעות "תנועות אפיות".

== תנועות מאונפפות ==
תנועות מְאוּנְפָּפוֹת הן תנועות אשר בעת הגייתן, האוויר זורם גם דרך הפה וגם דרך האף. בכך מוענק לתנועה "גוון" (תכונית) מאונפף.

=== תנועות מאונפפות בשפות שונות ===
בכל השפות יש תנועות פּוּמִיוֹת (אוראליות), אך ב-20% משפות העולם יש גם תנועות מאונפפות. בשפות אלה, התנועות המאונפפות הללו עומדות בניגוד למקבילותיהן הפּוּמיות, למשל בצרפתית הצמד [] הפומית ו-[] המאונפפת.

דוגמאות לשפות שבהן אנפוף הוא תכונית מבחינה בתנועות: צרפתית, פולנית, פורטוגזית, הינדי-אורדו, נפאלית, בנגלית, יורובה, צ'רוקי (שפה), פשטו, ברטונית, השפות הסיניות הְמוֹנְג והוקיין, אורייה והניב האלבני גֵג (Gheg).

בשפות – כמו עברית – שבהן אנפוף אינו תכונית מבחינה, כלומר אינו מבדל במשמעות, מקובל לומר שאין בהן אנפוף.
* בצרפתית, אם הברה נסגרת בעיצור אפי – [] או [] (כלומר אין אחרי העיצור האפי אות-תנועה) – אזי העיצור האפי לא יבוטא, ובמקומו התנועה תהיה מאונפפת. לדוגמה, במילה non "לא", האות "n" הראשונה תבוטא כעיצור [n] משום שהיא פותחת את ההברה, ולעומתה האות "n" לא תבוטא כעיצור, אלא תהפוך את התנועה במרכז ההברה למאונפפת []. לדוגמה, הצירוף "יין לבן" vin blanc [vɛ̃ blɑ̃] כולל שתי תנועות מאונפפות.
* בפורטוגזית, התנועות המאונפפות õ, ã מיוצגות בכתב באמצעות טילדה.
*בפולנית יש שתי תנועות מאונפפות: [] (נכתבת ę), [] (נכתבת ą).

== עיצורים מאונפפים ==
בזמן הגיית עיצורים מאונפפים, האוויר יוצא ברובו דרך הפה ומעט דרך האף, בו-זמנית (זאת בניגוד לעיצורים אפיים, שבזמן הגייתם כל האוויר זורם החוצה דרך האף).

=== עיצורים מאונפפים בשפות שונות ===
* עיצור וילוני משופתת מאונפף [] בשפת אוּמבּוּנדוּ (ממשפחת שפות בנטו) באנגולה.
* עיצור חכי מקורב מאונפף [ȷ̃] בכמה שפות דֶנֶה (את'בסקן) בצפון אמריקה הצפונית.
* עיצור כפוף (רטרופלקס) מקיש צדי מאונפף בפשטו.
* עיצור וילוני משופתת מאונפף [] ועיצור חכי מקורב מאונפף [ȷ̃] בפורטוגזית.
* עיצור מכתשי מקיש מאונפף [ɾ̃] קיים בשפות מערב אפריקאיות רבות.

קטגוריה:פונטיקה
קטגוריה:בלשנות
קטגוריה:אף
בירי

בירי (בהונגרית: Biri) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית בירי קטנה עם השנים. כך, בשנת 1990 היו בכפר 1,383 תושבים ובשנת 2020 1,444 תושבים.

הכפר ואזורו מיושבים לסירוגין מאז המאה ה-13.

==יהודי בירי==
יהודים חיו בבירי במאה ה-18 ובמאה ה-19 והחל משנת 1885 היו כפופים לקהילה היהודית בבלקאן. בשנת 1944 גורשו היהודים ונרצחו בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|23
|
|-
|1880
|32
|740
|-
|1910
|38
|
|-
|1920
|29
|
|-
|1930
|18
|
|-
|1941
|20
|1,448
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
בקן

בקן (בהונגרית: Bököny) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית בלקאן קטנה עם השנים. כך, בשנת 1990 היו בכפר 3,319 תושבים ובשנת 2020 רק 2,924 תושבים.

הכפר ואזורו מיושבים לסירוגין מאז המאה ה-13.

==יהודי בקן==
היהודים הראשונים התיישבו בבקן במחצית השנייה של המאה ה-18. הם התפרנסו בעיקר ממסחר וממלאכה. הקהילה התארגנה בשנת 1846 והקימה חברה קדישא, מוסדות חינוך וחברת גמילות חסדים.

בזמן הקרע ביהדות הונגריה בשנת 1869 בעקבות חילוקי דעות בין חרדים למשכילים בקונגרס יהודי הונגריה, הצטרפה הקהילה לזרם האורתודוקסי.

בשנת 1938, עם פרסום "החוקים היהודיים" שהגבילו את היהודים בתחומי הכלכלה והחברה, הוחרמו הקרקעות שהיו בבעלות יהודים. אחרי פרוץ מלחמת העולם השנייה והצטרפות הונגריה לגרמניה הנאצית, גויסו תשעה יהודים ונשלחו לעבודות כפייה, שישה מהם נספו.

בשנת 1944, אחרי כניסת הגרמנים להונגריה, הועברו יהודי בקן לגטו נירג'האזה משם הובלו לאושוויץ.

בדף הקהילה ממפקד קהילות הונגריה כתבו התושבים שבקהילה חיים 79 חברים, מנהיג הקהילה הוא מניהרט גולדשטיין, ורב הקהילה הוא יוסף רוזנפלד.

אחרי המלחמה חזרו לכפר 11 יהודים שניצלו ורובם עזבו כעבור זמן קצר.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|45
|
|-
|1880
|197
|2,019
|-
|1910
|190
|
|-
|1920
|131
|
|-
|1930
|137
|
|-
|1941
|103
|3,441
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA226#v=onepage&q&f=false בקן] בפנקס הקהילות הונגריה, עמוד 226
* בוקון, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 83. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:קהילות יהודיות שהושמדו בשואה
קטגוריה:הונגריה: כפרים
קטגוריה:קהילות יהודיות בהונגריה
רעידת האדמה בשומגין (2021)

רעידת האדמה בשומגין היא רעידת אדמה שאירעה מול חופי חצי האי אלסקה בעוצמת מגניטודה של 8.2.<ref name="USGS_M8.2"></ref> הצונאמי התרחש ב-28 ביולי 2021, ב-22:15:49 שעון מקומי (29 ביולי ב-06:15:49 לפי שעון UTC).<ref name="NOAA"></ref> זאת היא רעידת האדמה העוצמתית ביותר שנמדדה בארצות הברית מאז 1965.

באותו אזור, התרחשה רעידת אדמה בעוצמת 7.8 מגניטודה ב-22 ביולי 2020, ורעידת אדמה נוספת בעוצמת 7.6 באוקטובר של אותה שנה. הסקר הגאולוגי של ארצות הברית (USGS) אישר כי רעידות אדמה אלו היו רעידות אדמה מקדימות.<ref name="USGS_M7.8"></ref><ref name="USGS_M7.6"></ref><ref name="USGS_M8.20"></ref>

בעקבות רעידת האדמה, הגיעו מספר רעידות עוקבות, כולל שתיים בסדר גודל של 6.2 ו-6.1.<ref name="M6.2_USGS"></ref><ref name="M6.1_USGS"></ref>

לאחר התרחשות רעידת האדמה, הוצאה אזהרת צונאמי בסולם ריכטר עקב החשש מגלי ענק הנובעים מרעידות עוקבות. גם בהוואי הוצאה אזהרת צונאמי, אף על פי שרעידת האדמה לא הורגשה באי.<ref></ref>

== הערות שוליים ==

שומגין
שומגין 2021
קטגוריה:אלסקה: היסטוריה
קטגוריה:2021 בארצות הברית
כדורסל 3x3 באולימפיאדת טוקיו (2020)

תחרויות הכדורסל 3x3 באולימפיאדת טוקיו (2020) התקיימו החל מ-24 ביולי ועד 28 ביולי 2021. בתחרויות השתתפו 8 נבחרות גברים ו-8 נבחרות נשים. זהו טורניר הכדורסל 3x3 הראשון שנערך באולימפיאדה אי-פעם. בטורניר הגברים זכתה נבחרת לטביה ובטורניר הנשים זכתה נבחרת ארצות הברית.

מבנה הטורניר של הגברים ושל הנשים זהה: לאולימפיאדה העפילו 8 נבחרות בליגה אחת, כאשר בשלב המקודם כל נבחרת משחקת מול כל הנבחרות האחרות. בסיום השלב המוקדם עלו שתי הנבחרות המובילות והנבחרות במקומות 3–6 מתמודדות במעין "פליי-אין", מקום 3 נגד מקום 6 ומקום 4 נגד מקום 5, והמנצחות עולות ל"שלב הפלייאוף", הנערך בשיטת "נוק-אאוט". שתי הנבחרות המפסידות בשלב חצי הגמר מתמודדות ביניהן על המקום השלישי בטורניר וזכייה במדליית הארד.

== טבלת המדליות ==

== תחרות הגברים ==
=== השלב המוקדם ===

=== הפלייאוף ===

== תחרות הנשים ==
=== השלב המוקדם ===

=== הפלייאוף ===

==הערות שוליים==

*, 3x3
2020, 3x3
קטגוריה:ענפי ספורט באולימפיאדת טוקיו (2020)
קטגוריה:כדורסל 3x3
טרי אליס

טרי אליס (באנגלית: Terry Ellis; נולד ב-14 באוגוסט 1943 בהרטפורדשייר, אנגליה<ref name="gale.com"></ref>) הוא מפיק מוזיקלי אנגלי, הידוע בעיקר בזכות עבודתו המוקדמת עם להקת ג'ת'רו טאל, וכמייסד שותף בחברת התקליטים קרייסליס רקורדס בשנת 1969<ref></ref><ref></ref>.

==קורות חיים==

אליס נולד בוולווין גארדן סיטי, הרטפורדשייר, אנגליה, בשנת 1943<ref name="gale.com"/>. הוא סיים את לימודיו באוניברסיטת ניוקאסל על הטיין עם תואר במתמטיקה ומטלורגיה. הוא החל לגלות עניין בהפקה מוזיקלית בשנת 1996, ובשנת 1967 נכנס שותף בעסקיו של המפיק כריס רייט, ויחד השניים הקימו את חברת קרייסליס רקורדס, ששמה הוא לעשה הלחם של שמות המשפחה שלהם.

בשנת 1998 מונה אליס למנהל להקת ג'ת'רו טאל, שהצליחה עד מאוד וקידמה את מעמדו בעיקר עם האלבומים Stand Up ו-Aqualung, שהגיעו לצמרות המצעדים. לאחר מכן הפיק אליס להקות נוספות מטעם החברה, בהן הווטרבויז, אולטראווקס, בילי איידול, בלונדי, גו וסט, בלינדה קרלייל, בוני טיילר ו-Steeleye Span.

בשנת 1985 עזב אליס את החברה כדי להקים חברה משלו - Imago Records. כמה אמנים בעלי השפעה הוציאו אלבומים באמצעות Imago, ביניהם איימי מאן ופאולה קול<ref></ref>. אף שחתם על חוזי הקלטות עם אמנים משפיעים ומצליחים, נקלעה החברה לקשיים כלכליים חמורים כאשר בדצמבר 1994, חברת ברטלסמן מיוזיק גרופ, שהייתה המשקיעה העיקרית של Imago, משכה את המימון שלה. ללא מימון, אליס נאלץ להכריז על פשיטת רגל של החברה<ref></ref>. הוא המשיך את הקריירה בתפקידים ניהוליים באיגוד תעשיית ההקלטות הבריטי עד שהתמנה ליו"ר החברה.

כיום אליס ואשתו הצרפתייה דניאל מתגוררים באיי הבתולה הבריטיים ובניו יורק. הוא חבר במועדון האופרה של מטרופוליטן בניו יורק וכיהן בדירקטוריון שלה. כיו"ר BPI, אליס היה אחראי להקמת בית הספר BRIT לאמנויות הבמה בסארי. בשנת 2015, היה הנואם בכנס המוזיקה הבינלאומי בסינגפור<ref></ref>.

== קישורים חיצוניים ==
* [https://archive.today/20061025191340/http://www.uk.chrysalismusic.co.uk/core/about_us_history.cfm ההיסטוריה של קרייסליס רקורדס]
* [http://www.terry-ellis.com/page.php?page=Biography ביוגרפיה של טרי אליס]

== הערות שוליים ==

קטגוריה:מפיקים מוזיקליים בריטים
קטגוריה:מלחינים אנגלים
קטגוריה:בוגרי אוניברסיטאות ומכללות בממלכה המאוחדת
קטגוריה:דירקטורים בריטים
קטגוריה:אנגלים שנולדו ב-1943
קטגוריה:ג'ת'רו טאל
זאק סטבלטי-קוק

איזאק "זאק" סטבלטי-קוק (באנגלית: Izaac "Zac" Stubblety-Cook; נולד ב-4 בינואר 1999) הוא שחיין אוסטרלי, האלוף האולימפי (טוקיו 2020), אלוף העולם (בודפשט 2022) ושיאן העולם במשחה ל-200 מטר חזה.

== ביוגרפיה ==

===2018===
במשחקי חבר העמים שנערכו בגולד קוסט, קווינסלנד, אוסטרליה באפריל 2018 סיים סטבלטי-קוק במקום עשירי במשחה ל-200 מטר חזה בתוצאה של 2:15.71 דקות.
====סגן אלוף הפאן פסיפיק====
באליפות הפאן פסיפיק בשחייה שנערכה בטוקיו, יפן באוגוסט אותה שנה הוא זכה במדליית כסף במשחה ל-200 מטר חזה בתוצאה של 2:07.89 דקות, אחרי איפיי ווטנאבה מיפן (2:07.75 דקות) ולפני בן ארצו מתיו וילסון (2:08.22 דקות). 

===2019===
באליפות העולם שנערכה בקוואנגג'ו, קוריאה הדרומית ביולי 2019 הוא סיים במקום רביעי במשחה ל-200 מטר חזה בתוצאה של 2:07.36 דקות.

===2021===
במבחנים האוסטרלים לאולימפיאדת טוקיו (2020) שנערכו באדלייד, אוסטרליה הדרומית ביוני 2021 זכה סטבלטי-קוק בשתי מדליות זהב, במשחה ל-100 מטר חזה בתוצאה של 59.69 שניות ובמשחה ל-200 מטר חזה בשיא לאומי חדש של 2:06.28 דקות.
====אלוף אולימפי====
במשחקים עצמם הוא זכה במדליית זהב במשחה ל-200 מטר חזה בשיא אולימפי חדש של 2:06.38 דקות, לפני ארנו קמינחה מהולנד (2:07.01 דקות) ומטי מטסון מפינלנד (2:07.13 דקות). בשלב המוקדמות הוא קבע תוצאה של 2:07.37 דקות ועלה ראשון לשלב חצי הגמר שבוא קבע תוצאה של 2:07.35 דקות ועלה ראשון למשחה הגמר.

===2022===
====שיאן עולם ואלוף עולם====
במבחנים האוסטרלים לאליפות העולם שנערכו באדלייד, אוסטרליה ב-19 במאי 2022 קבע במשחה ל-200 מטר חזה שיא עולם חדש של 2:05.95 דקות, שיפור לשיאו בן 3 השנים של אנטון צ'ופקוב מרוסיה (2:06.12 דקות). באליפות העולם עצמה שנערכה בבודפשט, הונגריה ב-23 ביוני הוא זכה במדליית זהב בתוצאה של 2:07.07 דקות, לפני יו האנאגורומה מיפן ואריק פרסון משוודיה שקבעו תוצאה זהה של 2:08.38 דקות. נוסף לכך, הוא סיים במקום שביעי במשחה ל-100 מטר חזה בתוצאה של 59.65 שניות, בשלב חצי הגמר הוא קבע תוצאה של 59.51 שניות.

== תארים והישגים ==
* בשנים 2021 ו-2022 זכה סטבלטי-קוק בתואר שחיין השנה באזור האוקיינוס השקט.

== שיאים אישיים ==
===בריכה אולימפית===
* 100 מטר חזה: 59.51 שניות (2022)
* 200 מטר חזה: 2:05.95 דקות (2022), שיא עולם

== ראו גם ==

* התפתחות שיא העולם במשחה ל-200 מטר חזה

== קישורים חיצוניים ==

קטגוריה:שחייני חזה
קטגוריה:שיאני עולם בשחייה
קטגוריה:אלופי עולם בשחייה
קטגוריה:אלופים אולימפיים אוסטרלים באולימפיאדת טוקיו (2020): שחייה
קטגוריה:זוכי מדליית ארד אולימפית אוסטרלים באולימפיאדת טוקיו (2020): שחייה
קטגוריה:שחיינים אוסטרלים באולימפיאדת פריז (2024)
קטגוריה:אוסטרלים שנולדו ב-1999
חיים בן-שושן

חיים (מימי) בן שושן (1 במרץ 1915 - 10 במאי 2002) היה מחלוצי צנחני היישוב במלחמת העולם השנייה, וממייסדי קיבוץ אייל.

== ביוגרפיה ==
בן שושן נולד ב-1 מרץ 1915 בעיר רוסה בבולגריה, בן לאברהם וחורסי, משפחה מסורתית ובעלת אמצעים אשר עסקה בגידול ומסחר בפירות. כנער, נשלח ללמוד בבית ספר מקצועי בו הוכשר כמכונאי. לאחר סיום לימודיו בתיכון התגייס לצבא הבולגרי ושירת כסבל וחובש בחיל הרפואה.

בשלהי 1940, בגבור שיתוף הפעולה בין ההנהגה הבולגרית לגרמניה הנאצית, החליט חיים לעלות לארץ באמצעות גרעין מכבי. בינואר 1941 הוא הצטרף ל-300 יהודים בולגרים ועוד כ-500 עולים מרומניה כחלק מההעלייה הבלתי ליגאלית לארץ במסע מפרך שנמשך 45 ימים על גבי האוניה דרייאן 2, במהלכו הכיר את מי שלימים תהפוך לאשתו, כוכבת (סטלה). בשל הדוחק והמחסור במים ומזון עגנה האונייה בנמל חיפה ולא נעשה ניסיון להעפלה לילית. כל נוסעי האונייה נתפסו ונשלחו למחנה המעצר מזרעה שהוקם והופעל על ידי ממשלת המנדט מצפון לעכו, ושימש לכליאתם של אסירים ועצירים מנהליים. במהלך השהייה התיידדו חברי הגרעין הבולגרים עם עצורים מגרעין גינוסר שנכלאו בכלא עכו. לאחר שמונה חודשי מעצר הועברו העצורים למחנה המעצר בעתלית בו שהו במשך 11 חודשים נוספים.

לאחר שחרורם, פנו חיים וחבריו להכשרה חקלאית בת שנה במחנה גינוסר ושנה נוספת שהו בקיבוץ גבת והיו ממייסדיו של קיבוץ אייל.

=== משימת הצניחה באירופה ===
במהלך שהותו בגבת במאי 1944, התנדב בן שושן להתגייס לשורות הצבא הבריטי ונבחר כאחד מתוך 37 מתנדבים ומתנדבות שנבחרו בקפידה, ביניהם חנה סנש וחביבה רייק להכשרתם כצנחנים, שיועדו לצנוח מעבר לקווי האויב באירופה הכבושה, בכדי להשיג מידע מודיעיני וחילוץ צוותי אוויר של בעלות הברית. בנוסף, הצנחתם הייתה חלק ממאמץ ההטעיה הגדול שנועד לשכנע את גרמניה הנאצית שהפלישה של בעלות הברית תבוא מכיוון דרום אירופה. בן שושן וחברי הקבוצה אומנו בידי הפלמ"ח ועברו קורס צניחה ברמת דוד בידי הצבא הבריטי. בתום הכשרתו נשלח בן שושן וכמה מחבריו לקהיר שבמצרים להתכונן ולהמתין לקראת אישור ביצוע משימת שליחותו בבולגריה.

בקהיר הדריך וליווה את הקבוצה פרץ רוזנברג, ראשון צנחני היישוב. לאור ההתקדמות של הצבא האדום לשטח בולגריה הוחלט על ביטול משימת הצניחה של חיים ובן זוגו, ובפברואר 1945 שוחרר משירות. לאחר שחרורו הוא שב לקיבוץ גבת ושימש בתפקידים שונים במשק. הוא נפטר בקיבוצו במאי 2002 לאחר מחלה.

== לקריאה נוספת ==
* יהודית תידור באומל, גיבורים למופת: צנחני היישוב במלחמת העולם השנייה ועיצוב הזיכרון הקולקטיבי הישראלי, הוצאת מכון בן-גוריון, שדה בוקר; אוניברסיטת בן-גוריון בנגב, באר שבע, תשס"ד

== הערות שוליים ==

*
קטגוריה:מייסדי קיבוצים
קטגוריה:גבת: אישים
קטגוריה:עולים במלחמת העולם השנייה
קטגוריה:ישראלים ילידי בולגריה
קטגוריה:אישים הקבורים בבית הקברות המשותף לגבת, יפעת ורמת דוד
קטגוריה:מועצה אזורית דרום השרון: אישים
קטגוריה:ישראלים שנולדו ב-1915
קטגוריה:ישראלים שנפטרו ב-2002
בן נבוהאנה

אל פארדו מוחמד בן נבוהאנה (בצרפתית: El Fardou Ben Nabouhane בערבית: الفردو بن نبوهان; נולד ב-10 ביוני 1989) הוא כדורגלן קומורי המשחק בעמדת החלוץ באפואל ניקוסיה.

==קריירת מועדונים==
בן, נולד באי מיוט, ממנו עבר לראוניון. בן, התחיל לשחק כדורגל בסן פיירואה בגיל 11 וכעבור 6 שנים הצטרף ללה הבר מצרפת. ב-3 במרץ 2008, בן ערך את הופעת הבכורה שלו בקבוצה הבוגרת במשחק הליגה נגד טרואה. ב-12 בנובמבר 2008, בן הבקיע את שער הבכורה שלו בקריירה בתיקו 2-2 נגד סטאד רן במסגרת גביע הליגה הצרפתי. 3 ימים לאחר מכן, ערך את הופעת הבכורה שלו בליגת העל הצרפתית במשחק הליגה נגד פריז סן-ז'רמן. בקיץ , בן חתם בוואן מהליגה השנייה בצרפת.

בן חתם בווריה מליגת העל היוונית, באוגוסט , בן ערך את הופעת הבכורה שלו בקבוצה במשחק הליגה נגד פלטינאס. בן, סיים את העונה כסגן מלך שערי הליגה עם 15 שערים. ב-17 בינואר 2015, בן כבש צמד בניצחון 1-4 נגד OFI כרתים.

ביולי , בן חתם באולימפיאקוס. בתחילת הקדנציה שלו באולימפיאקוס, בן סבל מפציעה עד שב-29 בדצמבר 2015, הושאל ללבדיאקוס. ב-10 בינואר 2016, בן ערך את הופעת הבכורה שלו בקבוצה בהפסד 3-1 לאולימיפאקוס. ב-8 ביולי 2016, הושאל לשנתיים בפאניוניוס, אולם בסיום העונה הראשונה חזר לאולימפיאקוס. ב-26 ביולי 2017, בן הבקיע בניצחון 1-3 נגד פרטיזן בלגרד במסגרת מוקדמות הליגה האירופית.

ב-12 בינואר 2018, בן חתם לשנתיים וחצי בכוכב האדום בלגרד מליגת העל הסרבית תמורת חצי מיליון אירו. ב-29 באוגוסט, בן הבקיע צמד בתיקו 2-2 נגד רד בול זלצבורג במסגרת גומלין פלייאוף מוקדמות ליגת האלופות שהבטיח לקבוצתו עלייה לשלב הבתים של המפעל ובכך הפך לכדורגלן הקומורי הראשון שמשחק בליגת האלופות.

ב-16 בינואר 2023 הצטרף לאפואל ניקוסיה מליגת העל הקפריסאית.

==קריירה בינלאומית==
ב-5 במרץ 2014, בן ערך את הופעת הבכורה שלו בנבחרת קומורו, בתיקו 1-1 נגד במסגרת משחק ידידות. ב-24 במרץ 2016, בן הבקיע את שער הבכורה שלו בנבחרת, בניצחון 0-1 נגד .

בן, הוא מלך שערי הנבחרת בכל הזמנים עם 10 שערים.

==תארים==
; הכוכב האדום בלגרד
*ליגת העל הסרבית: , , , 
*הגביע הסרבי: 

; אישיים
*השחקן המצטיין של המחזור בליגת העל היוונית: מחזורים 19 ו-31 של עונת 
*נבחרת השנה בליגת העל היוונית: 
*נבחרת העונה בליגת העל הסרבית: 

==קישורים חיצוניים==

קטגוריה:כדורגלנים קומורים
קטגוריה:כדורגלנים צרפתים
קטגוריה:חלוצי כדורגל קומורים
קטגוריה:חלוצי כדורגל צרפתים
קטגוריה:כדורגלני לה האבר
קטגוריה:כדורגלני וריה
קטגוריה:כדורגלני אולימפיאקוס
קטגוריה:כדורגלני לבדיאקוס
קטגוריה:כדורגלני פאניוניוס
קטגוריה:כדורגלני הכוכב האדום בלגרד
קטגוריה:כדורגלני אפואל ניקוסיה
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:צרפתים שנולדו ב-1989
קטגוריה:קומורים שנולדו ב-1989
נחל חתירה

נחל חתירה או נחל ירקעם (בערבית: ואדי אלירקא) הוא נחל גדול, המנקז את המכתש הגדול וזורם ברכס חצרה.

==תוואי הנחל וסביבתו==
בנחל ישנם קטעי נקיקים צרים, גבים, מפלים, מפער מים ותצורות אבן חול. נחל חתירה ונחל צפית הם שני הנחלים החוצים את רכס חצרה. הנחל נקרא גם נחל ירקעם, כשם המעיין הנובע בחלקו העליון. תחילתו של הנחל למרגלות רבדים גאולוגים של הרי מטמור, בקרקעיתו של המכתש הגדול ובשמו הנוסף מכתש חתירה. הנחל ממשיך לכיוון צפון - מזרח, לעברו של פתח המכתש. בגדותיו של הנחל מאובני צמחים מתקופת היורה. מהמכתש יוצא הנחל בין קירותיו המזרחיים של המכתש לכיוון מזרח כשהוא מתחתר בסלעי הקירטון בין קמר חתירה לקמר חצרה, הממלאים את קער אורון. מזרחית לכביש 206 בעין ירקעם נופו של הנחל משתנה. מעין ירקעם מתחתר נחל חתירה בתוך סלעי גיר קשים מהם עשוי קמר חצרה, ויוצר קניון שעומקו נע בין 300 ל-400 מטרים. בראשיתו של הקניון מפל המתנשא לגובה של כ-60 מ'. קניון חתירה מגיע לשיא גובהו במקום בו הוא חוצה את קמר חצרה, תוך שהוא יוצר מפער מים ובקרקעיתו אבן חול מתקופת הקרטיקון התחתון. הנחל חתירה וזורם אל נחל צין.

ראשיתה של דרך קדומה החלה בנחל חתירה ועברה דרך המכתש הגדול ולצידה הייתה מצודה רומית ומדרגות חצובות נבנו ממנה למאגר המים.

==צמחיית הנחל==
צמחייה מדברית אופיינית לאזור. ניתן לראות עצי שיטה, שיזף, אשל ואלה אטלנטית.

==עין ירקעם==

שיטפון בעין ירקעם, ינואר 2015
מעיין עונתי הנובע בחלק העליון של נחל חתירה, ממזרח למכתש הגדול. המעין נובע בעיקר בחורף. בעונה זאת, עולה מפלס מי התהום אל מעל פני הקרקע ("תמילה"). לרוב מימיו מוצפים גם במי גשם ושיטפונות, וממלאים גב גדול לעומק של עד 5 מטרים. לקראת סוף הקיץ נשארים מים מעטים רק בחלקו התחתון של הגב וחלקו העליון מתייבש, אך מי התהום של המעיין נותרים יחסית גבוהים ובעלי החיים מהאזור מצליחים להגיע אליהם עם מעט חפירה בחול. המעיין מוקף בצמחייה רבה, של קנה ואשל בעיקר.

בקיר הגדה הצפונית של הנחל חצובות מדרגות עתיקות שככל הנראה, שימשו להורדת גמלים לשתייה מהגב. בסמוך למעיין נמצא מצד ירקעם מהתקופה הביזנטית ששימש כנקודת אבטחה.

==מעלה פלמ"ח==
בגדה הדרומית של הנחל נסלל שביל מטיילים על המצוק. שמו של השביל "מעלה פלמ"ח". המעלה נפרץ על ידי מחלקת הסיירים בפיקודו של אורי יפה. החיילים צעדו מסדום אל המכתש הקטן, עלו על המצוק הדרומי לכיוון מישור ימין ומשם לכיוון נחל גוב. מנחל גוב המשיכו לנחל חתירה עד שהגיעו לקיר המצוק שלא ניתן לעבור בו, בקרבת עין ירקעם פרצו החיילים שביל במצוק והגיעו לעין ירקעם.

==גלריית תמונות==
<gallery caption="תמונות" מהאזור="">
קובץ:מעלה פלמ"ח - panoramio (1).jpg|מעלה פלמ"ח
קובץ:Dry Accacia, Hatira Gulch, Negev, Israel שיטה יבשה, נחל חתירה, הנגב - panoramio (2).jpg|שיטה יבשה בנחל חתירה
קובץ:Fossil, Hatira Gulch, Negev, Israel מאובן, נחל חתירה, הנגב - panoramio.jpg|מאובן בנחל חתירה
קובץ:Flowers, Hatira Gulch, Negev, Israel פרחים, נחל חתירה, הנגב - panoramio.jpg|פרחים בנחל חתירה
קובץ:Cliff, Hatira Gulch, Negev, Israel מצוק, נחל חתירה, הנגב - panoramio.jpg|מצוק נחל חתירה
</gallery>

==קישורים חיצוניים==

* 
* 
* 

==הערות שוליים==

קטגוריה:הנגב: נחלים
קטגוריה:שביל ישראל
דוכסות פרארה

דוכסות פרארה (באיטלקית: Ducato di Ferrara) הייתה דוכסות בצפון איטליה שהתקיימה בין השנים 1471–1597. שטחי הדוכסות היו כ-1,100 קמ"ר מדרום לנהר הפו ובמרכזם העיר פרארה. שטחים אלה נשלטו על ידי בית אסטה עוד מ-1146. בתקופת הרנסאנס הייתה חצר הדוכסות מרכז מוזיקלי חשוב באירופה.

== רקע ==
כבר ב-757 מוזכרת "דוכסות פרארה" (ducatus ferrariae) כחלק מאדמות האימפריה הביזנטית בחצי האי האפניני, שמרכזן בראוונה. ב-984 רכש טדאלד מבית קאנוסה את האזור וצירף אותו למרקיזות טוסקנה. בשנת 1115, עם פטירתה של מטילדה, מרקיזת טוסקנה, הפכה פרארה לעיר חופשית ובא הקץ ל"דוכסות" העתיקה. העיר והאזור סביבה נפלו לידי אצו מאסטה, חבר מפלגת הגואלפים, כחלק מן המאבק בין הגואלפים והגיבלינים והאזור סופח לאזורי השליטה של מודנה ורג'ו. עם זאת, שטחי פרארה נותרו תחת שלטון מדינת האפיפיור, בעוד שטחי מודנה ורג'ו היו חלק מן האימפריה הרומית הקדושה. שליטי בית אסטה קיימו יחסים טובים הן עם חצר הקיסר והן עם חצר האפיפיור. לאחר שמודנה ורג'ו הועלו לדרגת דוכסות ב-1452, השיג בורסו ד'אסטה את הסכמתו של האפיפיור פאולוס השני להעלות גם את פרארה לדרגת דוכסות, זמן קצר לפני מותו ב-1471.

== היסטוריה ==
ארקולה הראשון, אחיו-למחצה של בורס, ירש אותו והיה דוכס פרארה בין 1471 ל-1505 היה פטרון אמנות והקים בה חצר אליה הוזמנו מוזיקאים, ציירים, סופרים ואדריכלים. בנו, אלפונסו הראשון נשא ב-1502 את לוקרציה בורג'ה. בתקופת שלטונו, היה מעורב במלחמת ליגת קמברה כאשר נלחם בין 1508 ל-1510 עם מדינת האפיפיור ונגד הרפובליקה של ונציה. ב-1513 החליף צד. ונלחם לצד צרפת וונציה נגד "הליגה הקדושה" שכללה את מדינת האפיפיור, האימפריה הרומית הקדושה, ספרד ועוד. כך ניצב ב-1516 עם הצד המנצח. בנו, ארקולה השני, נשא לאשה את רנה, נסיכת צרפת, בתו של לואי השנים עשר, מלך צרפת.

בנו אלפונסו השני נשא לאשה את לוקרציה, בתו של קוזימו הראשון דה מדיצ'י, הדוכס הגדול של טוסקנה. לאחר מותה ב-1561 נשא לאשה את ברברה, אחותו של מקסימיליאן השני, קיסר האימפריה הרומית הקדושה ולאחר מותה ב-1572 נשא לאשה את מרגריטה גונזגה, בתו של גוליאלמו גונזגה, דוכס מנטובה. בתקופתו הגיעה דוכסות פרארה לשיאה והוא היה פטרונם של משוררים, בהם טורקוואטו טאסו ומלחינים כלוצאסקו לוצאסקי, קרלו ג'זואלדו וג'ירולאמו פרסקובלדי.

ב-1570 נפגע האזור קשות ברעידת אדמה.

לאחר מותו של אלפונסו השני ב-1597 ללא יורש חוקי, עברו אדמות דוכסות פרארה לידי צ'זארה ד'אסטה, דוכס מודנה, שצירפן לדוכסות מודנה ורג'ו.

== פטרונות אמנות ומדעים ==
ארקולה הראשון החליט להקים בחצרו חצר רנסאנסית שוחרת מוזיקה ואמנות, שתתחרה בחצר בית מדיצ'י בפירנצה והאפיפיור יוליוס השני ברומא. מוזיקאים רבים, הן איטלקים כמו צ'יפריאנו דה רורה, לוצאסקו לוצאסקי וקרלו ג'זואלדו והן פרנקו-פלמים כמו גיום דופאי, ז'וסקן דה פרה וז'אק דה ורט עבדו בחצרות הדוכסים מבית אסטה כממונים על המוזיקה. אלפוזו הראשון היה פטרונו של המחזאי לודוביקו אריוסטו. ארקולה השני החזיק בחצרו, כמוהו כאצילים רבים באירופה של אותה תקופה, תזמורת ומקהלה, ושכר מוזיקאים ידועי-שם לעמוד בראשן. קרלו ג'זואלדו, שנשא לאישה את אחייניתו של הדוכס אלפונסו השני, כתב בפרארה ארבעה ספרי מדריגלים. ג'ירולאמו פרסקובלדי נולד בפרארה והיה תלמידו של ג'זואלדו.

על בוגריה המפורסמים של אוניברסיטת פרארה נמנים אמטוס לוזיטנוס, ניקולאוס קופרניקוס, פאראצלסוס ורבים אחרים.

== קישורים חיצוניים ==

* [https://www.castelloestense.it/en/the-castle/the-history/from-1200-to-1600 היסטוריה של פרארה מ-1200 ל-1600], אתר טירת פרארה

קטגוריה:פרארה
פרארה
פרארה, דוכסות
קטגוריה:מדינת האפיפיור
קטגוריה:בית אסטה
פרנץ קליין

פרנץ קליין, "ציור מספר 2", 1954, [[המוזיאון לאמנות מודרנית]]
פרנץ קליין (באנגלית: Franz Kline; 23 במאי 1910 – 13 במאי 1962) היה צייר אמריקאי. הוא מזוהה עם תנועת האקספרסיוניזם המופשט של שנות הארבעים והחמישים. קליין היה חלק מאסכולת ניו יורק, יחד עם ציירי פעולה אחרים כמו ג'קסון פולוק, וילם דה קונינג, רוברט מאת'רוול, ג'ון פרן ולי קרסנר, כמו גם משוררים, רקדנים ומוזיקאים מקומיים.

== קורות חיים ==
קלין נולד בוילקס-בארה, קהילה קטנה לכריית פחם במזרח פנסילבניה. כשהיה בן שבע, אביו של קליין התאבד. בתקופת נעוריו עבר ללהייטון, פנסילבניה וסיים את לימודיו בבית הספר התיכון להייטון.<ref></ref> מאוחר יותר התחתנה אמו ושלחה אותו למכללת ג'ירארד, אקדמיה בפילדלפיה לנערים ללא אב. לאחר שסיים את לימודיו בתיכון, קלין למד אמנות באוניברסיטת בוסטון בין השנים 1931 ל - 1935, ואז שהה שנה באנגליה בבית הספר הת'רלי לאמנות בלונדון. במהלך תקופה זו פגש את אשתו לעתיד, אליזבת ו' פרסונס, רקדנית בלט בריטית. היא חזרה עם קלין לארצות הברית בשנת 1938.<ref></ref>

עם חזרתו לארצות הברית, עבד קליין כמעצב בחנות כלבו בניו יורק. לאחר מכן עבר לעיר ניו יורק בשנת 1939 ועבד אצל מעצב נוף. בתקופה זו פיתח קלין את הטכניקות האמנותיות שלו וזכה להכרה כאמן משמעותי.

מאוחר יותר לימד במספר מוסדות, ביניהם מכללת בלאק מאונטיין בצפון קרוליינה ומכון פראט בברוקלין.<ref name="Franz Kline">[http://www.phillipscollection.org/research/american_art/bios/kline-bio.htm Franz Kline] Phillips Collection, Washington, D.C.</ref> הוא העביר קייצים בין השנים 1956 עד 1962 בציור בפרובינסטאון שבמסצ'וסטס ומת בשנת 1962 בניו יורק ממחלת לב ראומטית, עשרה ימים לפני יום הולדתו ה-52.

== תערוכות ==
* גלריית צ'ארלס איגן, ניו יורק, 1950
* תערוכת אמנות רחוב 9, ניו יורק, 1951
* "הציור האמריקני החדש", המוזיאון לאמנות מודרנית, ניו יורק, 1958.
* הביאנלה של ונציה, 1956, 1960
* דוקומנטה, קאסל, גרמניה, 1959
* הביאנלה לאמנות בסאו פאולו, 1957
* הביאנלה של ויטני, 1952, 1953, 1955, 1961
* הגלריה לאמנות מודרנית בוושינגטון, וושינגטון הבירה, 1962
* מוזיאון ויטני לאמנות אמריקאית, ניו יורק, 1968
* אוסף פיליפס, וושינגטון הבירה, 1979
* מוזיאון סינסינטי לאמנות, 1985
* מוזיאון סן פרנסיסקו לאמנות מודרנית
* האקדמיה לאמנויות היפות בפנסילבניה, 1985
* אוסף מניל, יוסטון, 1994
* מכון אנטוני טאפייס, ברצלונה, 1994
* קסטל די ריבולי, מוזיאון לאמנות עכשווית, טורינו, איטליה, 2004

== קישורים חיצוניים ==
* [https://hauserwirthinstitute.org/projects/franz-kline/ ציורי פרנץ קליין, פרויקט ריזון קטלוג 1950–1962]
* [http://www.moma.org/collection/artist.php?artist_id=3148 דייוויד אנפאם, הערות ביו, אוסף MoMA]
* [http://www.artchive.com/artchive/K/kline.html פרנץ קליין על הארכיון]
* [https://www.phillipscollection.org/franz-kline יצירות אמנות של קלין באוסף פיליפס]
* [https://www.thegreatcat.org/the-cat-in-art-and-photos-2/cats-in-art-20th-century/franz-kline-1910-1962-american/ החתולים של קלין]
* 
* 

== הערות שוליים ==

קטגוריה:בוגרי אוניברסיטת בוסטון
קטגוריה:אמריקאים ממוצא גרמני
קטגוריה:ציירים מודרניים
קטגוריה:אמני אסכולת ניו יורק
קטגוריה:אמנים אקספרסיוניסטים
קטגוריה:ציירים אמריקאים
קטגוריה:אמריקאים שנולדו ב-1910
קטגוריה:אמריקאים שנפטרו ב-1962
פיליפ פייר

פיליפ ג'וזף פייר (באנגלית: Philip Joseph Pierre)<ref name=":3"></ref> הוא פוליטיקאי מסנט לוסיה, שמכהן כראש ממשלת סנט לוסיה מאז 28 ביולי 2021, וכמנהיגה הפוליטי של מפלגת העבודה של סנט לוסיה מאז 18 ביוני 2016. הוא ייצג את מחוז מזרח קסטריז בפרלמנט מאז 1997.<ref name="Loop 20 June"></ref><ref></ref><ref></ref>

פייר שימש בעבר כשר התיירות, התעופה אזרחית והשירותים הפיננסיים הבינלאומיים בין השנים 1997–2000, כסגן ראש הממשלה והשר לתשתיות, שירותי נמל ותחבורה בין השנים 2011–2016, וכמנהיג האופוזיציה בין השנים 2016–2021.

== פוליטיקה ==
פייר הצטרף למפלגת העבודה של סנט לוסיה (SLP) בשנת 1985, ושימש כגזבר המפלגה בין השנים 1986–1992.<ref name=":0"></ref> בשנת 1992 הוא התמודד לראשונה בבחירות הכלליות במחוז מזרח קסטריז, אך לא ניצח בהן.<ref name=":1"></ref><ref name=":2"></ref> לאחר שכיהן כיו"ר ה-SLP בין השנים 1992–1996,<ref name=":0" /> פייר התמודד שוב בבחירות הכלליות במחוז מזרח קסטריז בשנת 1997 וניצח. בממשלתו של קני אנתוני<ref name=":1" /> בין השנים 1997–2000 שימש פייר כשר התיירות, התעופה האזרחית והשירותים הפיננסיים הבינלאומיים.

פייר נבחר מחדש כנציג מזרח קסטריז לפרלמנט מזרח בבחירות הכלליות של 2001, 2006 ו-2011. בשנת 2011 הושבע כסגן ראש הממשלה והשר לתשתיות, שירותי נמל ותחבורה.<ref></ref> פייר שמר על מושבו בבחירות הכלליות ב-2016,<ref name=":2" /> אך מפלגת העבודה הפסידה בבחירות. קני אנתוני התפטר מתפקיד ראש המפלגה, וב-18 ביוני 2016 נבחר פייר ליורשו, וכן הפך למנהיג האופוזיציה של הפרלמנט.<ref></ref>. בשנת 2019 ארנסט הילייר נבחר לסגנו במפלגה וביחד הם החלו להתכונן לבחירות הבאות לפרלמנט המדינה.

פייר הוביל את מפלגת העבודה בבחירות הכלליות לראשות ממשלת סנט לוסיה בשנת 2021, בהן זכתה המפלגה ברוב המושבים בפרלמנט (13 מושבים מ-17). ב-28 ביולי 2021 הוא הושבע לראשות ממשלת סנט לוסיה.<ref></ref>

==קישורים חיצוניים==

== הערות שוליים ==

קטגוריה:ראשי ממשלת סנט לוסיה
קטגוריה:שרי תיירות
קטגוריה:סנט לוסיה
קטגוריה:ילידי 1954